Keihäänheittäjä Tero Pitkämäki on päättänyt, ettei hän lähde Berliinin EM-kisoihin. Hänen polvensa ristisidevamma operoidaan elokuun alussa.

Pitkämäen mukaan tuntemukset polvessa ovat sellaiset, että hänen on vaikea luottaa sen pitävyyteen heittotilanteessa hyvästä polvituesta huolimatta.

Pitkämäen tukijalan polvi vääntyi kesäkuun alussa Paavo Nurmen kisojen viimeisessä heitossa, jonka seurauksena polven eturistiside meni poikki. Polvea oli tarkoitus yrittää kuntouttaa niin, että Pitkämäen olisi ollut mahdollista heittää Berliinin EM-kisoissa.

Pitkämäen mukaan on tässä vaiheessa reilua ilmoittaa, että yksi EM-kisapaikka vapautuu muille heittäjille.

Heinäkuussa Pitkämäki keskittyy lihaskuntoharjoitteluun, jotta olisi mahdollisimman valmis kuntoutukseen heti leikkauksen jälkeen. Uransa jatkoon Pitkämäki ei ota tässä vaiheessa kantaa.

Lue myös:

Tero Pitkämäen polvi muljahteli sijoiltaan heti kovaa heitettäessä – uskomaton arvokisaputki menee poikki

Arvokisakonkari Pitkämäen poisjäänti tekee tilaa EM-kisajoukkueeseen – vaan missä on Ari Mannio?

Urheilulääkäri uskoo, että vakavasti loukkaantunut Pitkämäki voi onnistua hurjassa EM-projektissa: "Ilman muuta oikea valinta"

Tero Pitkämäki yrittää mahdottomalta kuulostavaa paluuta – "Ei tässä kovin korkealta tipahda, jos tämä ei onnistu"

Lähteet: Suomen urheiluliiton tiedote